paragraph_text: 1. mjesta osvojila je na međunarodnom prvenstvu Češke 2002. i 2004. godine te Van Gogh kup u Nizozemskoj 2005. u juniorskoj konkurenciji te u Njemačkoj 2006. u seniorskoj ženskoj konkurenciji. Državne rekorde postavljala je 6 puta i to u dvorani na 18 metara i na 65 metara na otvorenom. Za 2004. godinu nominirana je za najperspektivniju hrvatsku sportašicu odlukom HOO-a, a s Brankom Pereglin i Sanjom Komar 2007. proglašene su najuspješnijom hrvatskom ekipom godine odlukom HOO-a. Osvojila je titulu "Međunarodni majstor strijelac" kao i status vrhunske sportašice III. kategorije.